રાજ્યની હિસાબી અને તિજોરી કચેરીઓ દ્વારા વર્ષ ૨૦૧૬-૧૭ માં ૬૦.૦૬ લાખ ચલણો દ્વારા રૂ.૧,૩૫,૯૮૪ કરોડની આવક થઇ છે અને ૧૩.૬૮ લાખ બીલો દ્વારા રૂ.૧,૪૧,૬૭૫ કરોડના ચુકવણા કરાયા છે. રાજ્યની ૩૩ જિલ્લા તિજોરી કચેરીઓ, ૧૩૮ પેટા તિજોરી કચેરીઓ સહિત રાજ્ય કક્ષાની વિવિધ કચેરીઓ અને પેન્શન ચુકવણા કચેરીની કામગીરી વધુ ઝડપી થઇ છે. રઇન્ટીગ્રેટેડ ફાઇનાન્સ મેનેજમેન્ટ સિસ્ટમ હેઠળ લાભાર્થીઓને યોજનાકીય લાભો સીધેસીધા તેમના ખાતામાં જમા થાય તે માટે ૩૩ જિલ્લા કચેરીઓમાં ઇ-પેમેન્ટની સુવિધા શરૂ કરાઇ છે. ઉપરાંત પેન્શનરોને હાલાકી ન ભોગવવી પડે તે માટે અમદાવાદ, ગાંધીનગર, વડોદરા, રાજકોટ અને સુરત ખાતે અલગ પેન્શન ચુકવણા કચેરી શરૂ કરાઇ છે.